กกต. เปิดกิจกรรมรณรงค์ Kick off "ไทยโหวต คนไทยพร้อมใช้สิทธิ"
นายอิทธิพร บุญประคอง ประธานกรรมการการเลือกตั้ง เปิดกิจกรรมรณรงค์ Kick off "ไทยโหวต คนไทยพร้อมใช้สิทธิ" ที่โรงแรมอัศวิน เขตหลักสี่ กรุงเทพมหานคร ซึ่งสำนักงาน กกต. จัดขึ้น เพื่อสร้างความตระหนักรู้และประชาสัมพันธ์การเลือกตั้ง ส.ส. เพื่อให้ผู้มีสิทธิเลือกตั้งรับรู้และออกไปใช้สิทธิเลือกตั้งสมาชิกสภาผู้แทนราษฎรเป็นการทั่วไป ที่จะมีขึ้นในวันอาทิตย์ที่ 14 พฤษภาคมนี้ ให้มากที่สุด ประธาน กกต. ยืนยันว่า ขณะนี้ กกต. และภาคีเครือข่ายทุกภาคส่วน พร้อมเดินหน้าดำเนินการจัดการเลือกตั้งครั้งนี้ให้เป็นไปโดยสุจริต เที่ยงธรรมและชอบด้วยกฎหมาย โดยจะอำนวยความสะดวกในการออกไปใช้สิทธิของผู้มีสิทธิเลือกตั้งอย่างเท่าเทียมกันทุกกลุ่ม ขอให้ผู้มีสิทธิ์เลือกตั้งทุกคนเตรียมพร้อมและศึกษาข้อมูลเพื่อเข้ามามีส่วนร่วมในการเลือกตั้งครั้งนี้ โดย กกต.ได้จัดสำแอปพลิเคชัน เพื่อให้ประชาชนได้ศึกษาข้อมูลเกี่ยวกับการเลือกตั้งได้อย่างครบถ้วน เพื่อให้ไปใช้สิทธิเลือกตั้งอย่างมีคุณภาพและเพื่อให้ทุกเสียงเป็นพลังการพัฒนาประเทศต่อไปนอกจากนี้ ภายในงาน ยังมีการเปิดตัวสื่อประชาสัมพันธ์ต่างๆ ที่จัดทำขึ้นเพื่อเผยแพร่ให้ประชาชนรับทราบ เช่น เพลงรณรงค์ไปใช้สิทธิเลือกตั้งและสอปตประชาสัมพันธ์เลือกตั้ง